Publication: Magyar Közlöny
Issue: MK-1999-56 (Year: 1999, Number: 56)
Era: 1990-2004
Section: 
Paragraph Index: 39

2. § A határozat magyar nyelvű szövege a következő: „A Magyar Köztársaság és a Európai Közösségek és annak tagállamai közötti Társulási Tanács 2/99. számú határozata Magyarországnak a „SAVE II” energiahatékonysági közösségi programban történő részvétele módozatainak és feltételeinek elfogadásáról A Társulási Tanács, figyelembe véve a Magyar Köztársaság és az Európai Közösségek és azok tagállamai közötti társulást létesítő Európai Megállapodást1, 1 Európai Közösségek Hivatalos Lapja, 1993. 12. 31., L347. sz. 2. oldal. figyelembe véve a Magyar Köztársaság és az Európai Közösségek és azok tagállamai között társulást létesítő Európai Megállapodás Kiegészítő Jegyzőkönyvét Magyarország közösségi programokban történő részvételéről, különösen annak 1. és 2. Cikkét 2, tekintettel arra, hogy az említett Kiegészítő Jegyzőkönyv 1. Cikkének megfelelően Magyarország részt vehet a közösségi keretprogramokban, egyedik programokban, projektumokban és más közösségi akciókban, nevezetesen az energetika területén, tekintettel az említett Kiegészítő Jegyzőkönyv 2. Cikkére, amelynek értelmében Magyarországnak az 1. Cikkben foglalt tevékenységekben való részvétele módozatait és feltételeit a Társulási Tanács határozza meg, a következő határozatot hozta:

Source: https://magyarkozlony.hu/hivatalos-lapok/28945408dfac11d3433155714a36ee105e8b4224/dokumentumok/c46aa1d4296bd3002b0088b2f3560bb715ea6428/letoltes